इंग्‍लैंड की तर्ज पर ही भारतीय टीम के निचले क्रम के खिलाड़ियों ने मैच में शानदार बल्‍लेबाजी कर टीम को मेजबान टीम से बुरी तरह पिछड़ने से बचाया। टॉस जीतकर पहले बल्‍लेबाजी करते हुए इंग्‍लैंड ने 332 रन बनाए। जवाब में विराट कोहली की टीम ने 160 रन के स्‍कोर पर ही अपने छह विकेट गंवा दिए। एक समय ऐसा लगा कि इंग्‍लैंड पहली पारी के आधार पर करीब 150 रन की बढ़त बना लेगा, लेकिन रवींद्र जडेजा और हनुमा विहारी की पारियों के कारण मेजबान टीम को महज 40 रन की बढ़त ही मिल पाई। जडेजा ने इससे पहले गेंदबाजी के दौरान भी सर्वाधिक चार विकेट निकाले थे।